open-index/open-wikipedia-markdown huggingface dataset:
Roy Mikkelsen

**Ragnvald Johan «Roy» Mikkelsen** (født 15. september 1907 på Kongsberg, død 29. oktober 1967 i Sierra Nevada, California, USA) var en norskamerikansk skihopper, og var også en habil alpinist.

Han emigrerte til USA i 1924 og bodde hos sin onkel i Minnesota før han flyttet til Chicago og ble medlem i Norge Ski Club da han var 22 år gammel. I første halvdel av 1930-tallet flyttet han til Auburn i California og representerte der Auburn Ski Club. Han ble nasjonal mester i USA i 1933 og 1935, og deltok i OL i 1932 og 1936. I Lake Placid i 1932 falt han i det første hoppet og kunne ikke hoppe i 2. omgang. I Garmisch-Partenkirchen i 1936 ble han nummer 23.

Mikkelsen deltok siste gang i det nasjonale mesterskapet i 1941. Under 2. verdenskrig kjempet han for den norskamerikanske 99th Infantry Battalion. Senere var han engasjert i arbeidet med å få OL til Squaw Valley i 1960. Han ble valgt til ordfører i Auburn i 1952.

Roy Mikkelsen ble tatt opp i US Ski Hall of Fame i 1964. Han var bror av Strand Mikkelsen, som også var skihopper. Auburn Ski Clubs hoppbakke fikk navnet Roy Mikkelsen Memorial Hill i 1970.

## Referanser


## Kilder
* Harold "Cork" Anson: *Jumping through time – A history of ski jumping in the United States and Southwest Canada*. Port Hole Publications, Florence, Oregon 2010. ISBN 978-0-9768107-7-3, s. 140-141 og 191
* Sports Reference: Roy Mikkelsen  (besøkt 21. august 2011)
* U.S. National Ski and Snowboard Hall of Fame and Museum: Roy Mikkelsen (besøkt 21. august 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 21. august 2011)

## Eksterne lenker
* 
* NRK: Roy Mikkelsen forklarer reglene i amerikansk fotball i 1945 (lydfil, fungerer kun i Internet Explorer)
Færøyske frimerker 1992

**Færøyske frimerker 1992**. Det ble utgitt i alt fjorten frimerker av Postverk Føroya i 1992. Det var attende året som Færøyene utga egne frimerker. I 1992 var det fem utgivelser, 10. februar en serie på fire merker med motiv av postbåter, 6. april to Europa/CEPT-merker med tema oppdagelsen av Amerika, 9. juni to merker med seler og samme dag to merker med steinarter og 8. oktober fire merker med motiv av gamle hus i Norðragøta.

## Gamle postbåter

Fil:Faroe stamp 221 old postal vessels - ruth.jpg|FR 221: Ruth.
Fil:Faroe stamp 222 old postal vessels - ritan.jpg|FR 222: Ritan.
Fil:Faroe stamp 223 old postal vessels - sigmundur.jpg|FR 223: Sigmundur.
Fil:Faroe stamp 224 old postal vessels - masin.jpg|FR 224: Masin.

*Design Bárður Jákupsson.

## Europa / CEPT - Oppdagelsen av Amerika

Fil:Faroe stamp 225 Discovery of America - Leivur Eiriksson.jpg|FR 225: Leivur Eiriksson (Leiv Eriksson).
Fil:Faroe stamp 226 Discovery of America - Kristoffur Kolumbus.jpg|FR 226: Kristoffur Kolumbus (Christopher Columbus).
Fil:Timbres poste.jpg|FR 225-226 Miniark

Design Thröstur Magnússon.

## Seler

Fil:Faroe stamp 227 grey seal (Phoca vitulina).jpg|FR 227: Steinkópur - Steinkobbe (Phoca vitulina).
Fil:Faroe stamp 228 common seal (Halicoerus grypus).jpg|FR 228: Láturkópur - Havert (Halichoerus grypus).

*Design Bárður Jákupsson.

## Geologi

Fil:Faroe stamp 229 geology - desmine.jpg|FR 229: Desmin
Fil:Faroe stamp 230 geology - mesolith.jpg|FR 230: Mesolitt


## Gamle hus i [[Norðragøta]]

Fil:Faroe stamp 231 hja glyvra hanusi.jpg|FR 231: Hjá Glyvra Hanusi
Fil:Faroe stamp 232 husini hja peri.jpg|FR 232: Húsini hjá Peri
Fil:Faroe stamp 233 blasastova.jpg|FR 233: Blásastova
Fil:Faroe stamp 234 jakupsstova.jpg|FR 234: Jákupsstova

Design Jákup Pauli Gregoriussen.

## Eksterne lenker
* Postur.fo Homepage
Chen Muhua

**Chen Muhua** (kinesisk: 陈慕华, pinyin: *Chén Mùhuá*, født 1921 i Qingtian i provinsen Zhejiang i Kina, død 12. mai 2011 i Beijing) var en kinesisk kommunistisk offisert og politiker. 

Hun var en av de fremste veteranene på høyt politisk nivå med fartstid i Partiet fra før Folkerepublikken Kinas etablering i 1949.  Fra 1938 til 1945 var hun student ved *Den anti-japanske militære og politiske høyskole*, og ble etter eksamen stabsoffiser ved en garnison i Yan'an og senere i militærområdet Rehe.

Senere ble hun tilknyttet jernbanene og steg i gradene i forskjellige kommisjoner og regjeringsorganer. Hun har vært kinesisk visepresident, første direktør for Den nasjonale kommisjon for befolknings- og familieplanlegging, minister for utenriksøkonomi og -handel, president for Den kinesiske folkebank og president for Den allkinesiske kvinneføderasjon. 

## Referanser


## Litteratur
* Grundig biografi i Lily Xiao Hong Lee, Clara Wing-chung Ho: ''Biographical dictionary of Chinese women, Bind 2''

## Eksterne lenker
*
Bergisch-Märkische Eisenbahn-Gesellschaft

**Bergisch-Märkische Eisenbahn-Gesellschaft** var et tysk jernbaneselskap som ble etablert i 1843. Sammen med Köln-Mindener Eisenbahn-Gesellschaft og Rheinischen Eisenbahn-Gesellschaft utgjorde det et av de store private jernbaneselskaper som på midten av 1800-tallet bygde de første jernbanene i Rhinland, Ruhrområdet og store deler av Westfalen.
Lysakermoa naturreservat

**Lysakermoa naturreservat** dekker 160 ha, og ligger helt sørvest i Eidsberg i Indre Østfold kommune, like sør for Eidsberg kirke, fra Buskelsrud i nord til like nord for Skjørshammer brygge, og ut mot vest til kommunedelet mot Skiptvet midt i Glomma.

Glomma flyter her ganske sakte, det har lagt seg opp store leirbanker som i dag gir et gruntvannsområde. Dette er gode beiteområder for ande- og vadefugler på grunnene. Vanligvis fryser ikke elva til her, noe som gjør området meget viktig som overvintring for flere fuglearter. Pr. 1986 var det registrert 69 fuglearter innenfor området, derav 16 andefugler og 25 vadefugler.

På land domineres området av ravinelandskap med mye oreskog. En del er lagt ut til beitemark. Det er satt opp tårn for fugleobservasjon ved Lysaker.

## Referanser
Wang Wei

**Wang Wei** er navnet til flere personer:

* Wang Wei (dikter 699–759) (王維), kinesisk embedsmann og dikter
* Wang Wei (dikter 1597–1647) (王微), kinesisk dikterinne
* Wang Wei (politiker) (王伟, født 1960), kinesisk kommunistisk politiker
* Wang Wei (baseballspiller) (王偉, født 1978), kinesisk baseballspiller
* Wang Wei (seiler) (født 1988)
Hasper Hütte

**Hasper Hütte** var et valseverk og puddelverk som ble grunnlagt i 1847 i kommunen Haspe i provinsen Westfalen i kongeriket Preussen. Produksjonsbedriften beskjeftiget på sitt høydepunkt omkring 7 000 mennesker. Den ble innstilt mellom 1972 og 1982.
De Heibergske Samlinger – Sogn Folkemuseum

**De Heibergske Samlinger – Sogn folkemuseum** er blant de eldste museene i landet. Museet ble etablert av Gert Falch Heiberg i 1909. Museet lå i Kaupanger, men i 1970-årene ble det flyttet til Vestreim, som ligger mellom Kaupanger og Sogndal i Vestland. Fra 2009 er museet en del av Musea i Sogn og Fjordane.

Museet består av en hovedbygning med utstillinger og oppimot 40 historiske bygg, som ligger i et kulturlandskap med slåttemark, åkre og beiteområder. I sommersesongen har museet gårdsdrift slik den var i Sogn på 1800-tallet.

## Referanser


## Eksterne lenker
* 
* Engesæter, Aage (2001), Kulturhistorisk leksikon, Fylkesarkivet i Sogn og Fjordane
Kristin Sjøvold

**Kristin Sjøvold** (født 14. januar 1992) er en norsk kvinnelig fotballspiller som spilte for toppserieklubbene Trondheims-Ørn og Grand Bodø. Hun signerte for Bodøklubben i 2014 etter å ha spilt for Trondheims-Ørn siden hun debuterte på juniorlaget sommeren 2008. Moderklubben er Røros IL. Sjøvold har spilt to kamper for J17-landslaget, mot henholdsvis Finland og Makedonia. I 2009 ledet hun Trondheims-Ørn som kaptein i finalen i Norgesmesterskapet for J19.

## Meritter
**Med Trondheims-Ørn:**
* 2.-plass i NM for J19 (2009)

## Referanser


## Eksterne lenker
* Spillerprofil hos NFF
* Spillerprofil hos Grand Bodø 
* Spillerprofil hos Fotballmagasinet.no
* Spillerprofil hos Altomfotball.no
Hodetørkle

**Hodetørkle** er en samlebetegnelse for alle typer hodeplagg som består av et tøystykke som blir lagt over, drapert omkring, knytt, bundet eller festet til hodet på annet vis. Tøystykket har vanligvis ikke i seg selv form etter hodet, men er oftest firkantet, avlangt eller trekantet. Hodetørkler brukes for å beskytte seg mot sol, vind, nedbør, smuss og annet, for å skjule eller holde håret på plass eller som pynt. De benyttes også som sosial markør og hodedekke, først og fremst blant kvinner, der bruken er bestemt av kulturelle tradisjoner og religiøse påbud. Over store deler av verden, særlig i Asia, finnes det praktiske sjal, tørkler og kleder som brukes på flere måter, også som hodetørkler. 

## Typer (utvalg)

### Generelle varianter
* Skaut, hodetørkle for kvinner knyttet under haken eller i nakken
* Sjal, lett, stort, bredt skjerf som er vevd, strikket eller heklet og legges om skuldrene eller over hodet
* Skjerf
* Slør, flor eller forheng, gjennomsiktig tekstil, tynt sjal eller hodebekledning, for eksempel brudeslør, sørgeslør og nonneslør
* Tørkle, plagg eller klede av tøystykke, opprinnelig til å tørke seg på

### Historiske og andre varianter
* Hodelin, middelaldersk hodetørkle, ofte brukt av nonner
* Klaft, oldegyptisk hodetørkle
* Apostolnik, nonneslør i den ortodokse kirken

### Regionale varianter
* Dupatta, langt, indisk sjal som ofte dekker hodet
* Faille,  hodetørkle båret av flamske kvinner
* Hijab, hodetørkle brukt av muslimske kvinner
* Kefije, palestinaskjerf
* Krama, kraftig tørkle fra Kambodsja brukt som hodeplagg, til å bære barn, som pynt og annet
* Mantilla, kniplingsprydet hodekappe båret av kvinner i Spania og Portugal
* Niqāb (Nikab), hodeplagg som dekker ansiktet helt, båret av muslimske kvinner
* Tagelmust (tagelmoust, litham), indigofarget turban båret av berbere
* Turban, langt, smalt tøystykke som blir viklet omkring hodet, særlig båret i Østen
* Tichel, jødisk konetørkle

### Moderne varianter
* Bandanna, moderne, fargerikt «sjørøvertørkle» båret av kvinner og menn

* Durag, hodetørkle opprinnelig ment å bidra til raskere utforming av dreadlocks eller for at fletter skal holde på formen mens man sover

## Eksterne lenker
*
Fosforos

**Fosforos** (gresk  *Phōsphoros*), et navn som betyr «bringeren av lys», er **morgenstjernen**, planeten Venus om morgenen. Φαοσφόρος (Faosforos) og Φαεσφόρος (Faesforos) er former av det samme navnet i noen greske dialekter. Et annet gresk navn for morgenstjernen er Ἑωσφόρος (Heōsforos), som betyr «bringeren av daggry».
Denis Kuzin

**Denis Valerevitsj Kuzin** (*Денис Валерйевич Кужин*, født 4. desember 1988 i Kustanaj, Kasakhiske SSR i Sovjetunionen), er en kasakhstansk skøyteløper som representerte Kasakhstan under Vinter-OL 2010 i Vancouver.

## Personlige rekorder
Oppdatert pr 1. mai 2012

## Meritter
### Internasjonale mesterskap

Olympiske leker (Vinter) deltatt i ett OL ved 2 konkurranser.
:* Vancouver 2010 på 1000m og 1500m.
::* beste resultat 23.-plass på både 1000m og 1500m i Vancouver 2010.

Sprint-VM på skøyter deltatt i 3 sprint-VM.
:* Obihiro 2010, Heerenveen 2011 og Calgary 2012.
::* beste resultat 22.-plass sammenlagt både i Heerenveen 2011 og Calgary 2012.

Enkeltdistanse-VM på skøyter deltatt i to enkeltdistanse-VM ved tre konkurranser.
:* Inzell 2011 på 1000m og Heerenveen 2012 på 1000m og 1500m.
::* beste resultat 16.-plass på 1000m i Inzell 2011.

Asiamesterskapet på skøyter, enkeltdistanser for herrer deltatt i 3 Asiamesterskap ved 8 konkurranser. 
:* Tomakomai 2009 på 1500m, 5000m og 10000m og Obihiro 2010 på 500m og på 1000m og Astana 2012 på 500m, 1000m og 1500m.
::* beste resultat **1.-plass** på 1500m i Astana 2012.

Junior-VM på skøyter deltatt i ett VM ved 2 konkurranser.
:* Changchun 2008 i sammenlagt og Lagtempo.
::* beste resultat individuelt 44.-plass sammenlagt og 12.-plass på lagtempo begge i Changchun 2008.

### Sammenlagt i [[Verdenscupen på skøyter|verdenscupen]]
Oppdatert etter sesongen 2011/12.

## Referanser


## Eksterne lenker
* 
*  Denis Kuzin på Jakub Majerski's Speedskating database (Adelskalender distanser og sammenlagt)
*  Denis Kuzin på ISU sine nettsider. (distanseresultater)
*  Denis Kuzin på SpeedskatingResults.com (personlige rekorder og resultater)
*  Denis Kuzin på The-Sports.org (noen resultater)
*  Denis Kuzin på Effesport.nl (noen resultater)
*  Denis Kuzin på SportNavigator.nl (personlige rekorder(ps feil 5000m) og info)
*  Denis Kuzin på NBC Olympics 2010
*  Denis Kuzin på BBC Sport Olympics 2010
*  Denis Kuzin på Yahoo Sports Olympics 2010
* 
* 
;Bilder
*  Bilder av Denis Kuzin på SpeedSkatingPhotos.info/DesgPhoto.com
Immanuel Velikovskij

**Immanuel Velikovskij** (, født  i Vitebsk, død 17. november 1979 i Princeton, New Jersey) var en russisk-født amerikansk forfatter, best kjent for en rekke kontroversielle bøker som retolker hendelser i gammel historie, spesielt bestselgeren *[[Worlds in Collision]]* utgitt i 1950. Han spilte også en rolle i dannelsen av Det hebraiske universitetet i Jerusalem i Israel og var en respektert psykiater og psykoanalytiker.

## Referanser
Zond 1

**Zond 1** var en del av det sovjetiske Zond-programmet. Den var den andre sovjetiske forskningssonden som vellykket nådde Venus, selv om kommunikasjonen hadde sviktet innen den tid. Den hadde et 90&nbsp;cm sfærisk landingskapsel som inneholdt eksperimenter for kjemisk analyse av atmosfæren, målinger av gammastråling av overflatesteiner, et fotometer, temperatur- og trykkmålere og bevegelse/stein-sensor i tilfelle den landet i vann.

## Eksterne lenker
* Beskrivelse av sonden og nyttelasten hos Astrolink
* Informasjon om sonden hos NSSDC
Venera 2

**Venera 2** () (produsentenes betegnelse: 3MV-4) var en romsonde, en del av Venera-programmet, bygget og skutt opp av Sovjetunionen for å utforske Venus. Sonden ble skutt opp 12. november 1965 kl. 05:02:00 UTC

Venera 2 ble sendt mot Venus fra en *Tyazheliy Sputnik* (65-091B) og hadde med seg et TV-system og vitenskapelige instrumenter. 27. februar 1966 passerte sonden Venus i en avstand av &nbsp;km og gikk inn i en heliosentrisk bane. Sondens system hadde sluttet å fungere før planeten ble nådd, og den returnerte ingen data.
Kosmos 482

**Kosmos 482** () var en sovjetisk romsonde, skutt opp 31. mars 1972 kl. 04:02:33 UTC, med mål om å nå Venus. Romsonden lyktes ikke i å unnslippe en den lave jordbanen. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.

## Eksterne lenker
* Space.com: Aussies, Kiwis Take Mir Deorbit in Stride 14:11 20. februar 2001
* Wired: Awaiting Mir's Crash Down Under 02:00, 19. februar 2001
Kosmos 21

**Kosmos 21** () var en sovjetisk romsonde med ukjent oppdrag. Dette oppdraget har tentativt blitt identifisert av NASA som en teknologitest av romsonder i Venera-programmet. Det kan ha vært et forsøk på en forbiflyvning av Venus, sannsynligvis lik den senere Kosmos 27, eller det kan ha vært planen fra begynnelsen at den skulle forbli i en geosentrisk bane. Romfartøyet forlot uansett aldri banen rundt jorden etter innsetting av fra en SL-6/A-2-e bærerakett. Fra 1962 ble navnet Kosmos gitt til sovjetiske romsonder som forble i bane rundt jorden, uavhengig om det var deres endelige destinasjon eller ikke.
Wendener Hütte

**Wendener Hütte** er et gammelt jernverk og en hammermølle i kommunen Wenden i Sauerland, som idag fungerer som et museum og et bygningsminne over den tidlige industrialiseringen i Tyskland. Det er det eldste masovnanlegget i Tyskland.
Færøyske frimerker 1993

**Færøyske frimerker 1993**. Det ble utgitt i alt tretten frimerker av Postverk Føroya i 1993. Det var nittende året som Færøyene utga egne frimerker. I 1993 var det fem utgivelser, 8. februar en serie på tre merker i forbindelse med Norðurlandahúsið 10-årsjubileum, 5. april to Europa/CEPT-merker med tema moderne kunst og samme dag to Norden-frimerker med turistmotiv, 7. juni to merker med færøyske hester og 4. oktober fire merker med motiv av sommerfugler.

## Nordens hus (Norðurlandahúsið) 10 år

Fil:Faroe stamp 235 the nordic house 10 years.jpg|FR 235: Teater
Fil:Faroe stamp 236 the nordic house 10 years.jpg|FR 236: Pianokonsert
Fil:Faroe stamp 237 the nordic house 10 years.jpg|FR 237: Tórshavn Jazz- Folk og Bluesfestival.
Fil:Faroe stamps 235-237 the nordic house 10 years.jpg|FR 235-237 Miniark.


## Europa /CEPT: Moderne kunst

Fil:Faroe stamp 238 hans pauli olsen.jpg|FR 238: Rørsla.
Fil:Faroe stamp 239 hans pauli olsen.jpg|FR 239: Spegling.

*Kunstner Hans Pauli Olsen.

## Nordenfrimerker

Fil:Faroe stamp 240 the village gjogv.jpg|FR 240: Gjógv utsikt mot havet.
Fil:Faroe stamp 241 the village gjogv.jpg|FR 241: Juvet (gjógv).


## Færøyske hester

Fil:Faroe stamp 242 horse in the Faroes.jpg|FR 242.
Fil:Faroe stamp 243 horse in the Faroes.jpg|FR 243.

Design Sverre Morken

## Færøyske sommerfugler

Fil:Faroe stamp 244 Apamea zeta.jpg|FR 244: Roassafirvaldur (Grått fjellengfly, Apamea zeta).
Fil:Faroe stamp 245 Hepialus humuli.jpg|FR 245: Hulda (Spøkelsessvermer, Hepialus humuli).
Fil:Faroe stamp 246 Vanessa atalanta.jpg|FR 246: Admiralur (Admiral, Vanessa atalanta).
Fil:Faroe stamp 247 Perizoma albulata.jpg|FR 247: Summarfuglur (Englundmåler, Perizoma albulata).

Design Bárður Jákupsson.

## Eksterne lenker
* Postur.fo Homepage
St. Paul kirke (Bergen)

**St. Paul** i Bergen er kirke for Norges største katolske menighet, med over 20 000 medlemmer fra mer enn 120 land. Kirken ble innviet i 1876 og ligger sentralt i Bergen.

## Historie
Den første katolske messe i Bergen etter reformasjonen ble holdt i 1857, og i 1864 kjøpte den da unge menigheten tomten dagens kirke ligger på for å bygge kirke der. Grunnsteinen ble lagt ned året etter av pater Daniel Stub. Pengemangel gjorde at byggingen av kirken skulle ta hele elleve år. Prosessen ble hele tiden ledet av pater Stub, som da byggingen startet var sogneprest i Christiania. Først ble byggingen stanset i nesten sju år. I 1872 var ikke lenger Stuv sogneprest i Christiania og dro på reise for å samle inn penger til byggingen av kirken. Dette gir resultater og man kan etterhvert starte prosessen igjen, men da bygget har kommet til takhøyde er man enda en gang tom for penger. Stub fortsetter pengeinnsamlingen og gjorde flere reiser på det europeiske fastlandet for å reise penger til byggingen.

Stub samlet inn penger fra givere i Tyskland, Italia, Sveits, Frankrike, Belgia og Nederland. Også paven gav en betydelig sum og den katolske dronning Josefine gav også en stor sum til prestegården som ble bygget i sammenheng med kirken.

Kirken ble innviet 29. juni 1876.

Bygget var tegnet av den italienske greven Mella fra Vercelli og byggingen ble ledet av F. Fromholz som var fra en tysk del av Polen, men bosatt i Bergen. Kirken var i hovedsak oppført av materialer fra Norge. Fundamentene var hugget ut av naturstein fra fjellene rundt Bergen, og gulvet var flislagt med norske fliser. Søylene var laget i Danmark. Høyalteret og to sidealter var laget av norsk marmor.

De to sidealterne hadde statuer av henhodlsvis Maria og Josef. I tillegg var det statuer av alle de tolv apostlene i kirkeskipet. Statuene og krusifikset som var over høyalteret var laget i Frankrike.

Orgelet var laget av den norske orgelmakeren A. Erichsen i Christiania og var gitt i gave av dronning Josefine.

Fra 1970-tallet kom det stadig flere katolikker til Bergen og menigheten opplevde økt tilslutning. På 2000-tallet kom det særlig mange polakker til landet, noe som gjorde at kirken ble for liten for menighetens behov.

## Referanser




## Eksterne lenker
* Oppføring i Norske kirkebygg med flere bilder 
* Menighetens hjemmesider
* Kirkens historie frem til 50-årsjubileet
Svartvannet naturreservat

**Svartvannet naturreservat** er et skogområde i Marker kommune, vernet i 2005.
Området ble fredet som et ledd i arbeidet med frivillig vern av skog.

## Referanser
George Moore

**George Bissland Moore** (født 6. oktober 1918 i St. Louis i Missouri, død 4. juli 2014) var en amerikansk sportsutøver som deltok i de olympiske leker 1948 i London.

Moore vant en olympisk sølvmedalje i moderne femkamp under Sommer-OL 1948 i London. Han kom på andreplass bak William Grut Sverige.

## OL-medaljer
*  1948  London - Sølv i moderne femkamp  USA

## Referanser


## Eksterne lenker
*
Franjo Wölfl

**Franjo Wölfl** (født 18. mai 1918 i Zagreb, død 8. juli 1987 i Zagreb) var en kroatisk fotballspiller som deltok i de olympiske leker 1948 i London.

Wölfl vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de  med 3-1 samme resultat som de vant med i semifinalen over Storbritannia. Finalen tapte de med 1-3 til .

Wölfl spilte tolv landskamper og scoret seks mål for Jugoslavia i perioden 1938&ndash;51 og han spilte 18 landskamper og scoret tretten mål for Kroatia i perioden 1940&ndash;44.

## OL-medaljer
*  1948  London -  Sølv i fotball  Jugoslavia

## Referanser


## Eksterne lenker
*
Løkken Idrettsforening

**Løkken Idrettsforening** (stiftet 21. november 1896 som *Meldalskogen Skilag*) er et idrettslag fra Løkken Verk i Meldal, som driver med fotball, skiidrett og skøyter.

## Historikk
Klubben ble stiftet 21. november 1896 som *Meldalskogen Skilag*, av storbonden Erik Steien etter at han hadde vært i kontakt med Oberst Henrik Angell, som på 1800-tallet reiste rundt i bygdene og oppmuntret til organisering av idretten. Klubben skiftet navn til *Løkken Idrætslag* den 30. mars 1898, etter forslag fra Andreas Olsen Grinvold.

Navnet ble igjen endret til dagens, *Løkken Idrettsforening*, den 26. juli 1947, etter at klubben slo seg sammen med *Idrettsforeningen Thor* (stiftet i 1918) og *Løkken Arbeideridrettslag* (1924&ndash;1926). *Idrettsforeningen Thor* var medlem av Arbeidernes Idrettsforbund (AIF), men sluttet seg senere til Kampforbundet for Rød Sportsenhet. Da de gjorde det, ble en ny AIF-klubb; *Sportsklubben Fjell*, stiftet 25. mars 1930. Dette var den tredje klubben som var med i 1947-sammenslåingen.

Løkken ble stiftet som en skiklubb, men drev også med sykling og hurtigløp på skøyter. Thor konsentrerte seg om fotball og skiidrett, men drev også med svømming, friidrett, sykling og skytesport. Fjell hadde fokus på skiidrett og fotball, men drev også med svømming, bandy, boksing og kappgang, og i 1945 startet de med damehåndball. Fjell og Thor spilte mot hverandre i en kvinnefotballkamp i 1939, kanskje den første av sitt slag i Norge. I tillegg til disse klubbene, ble det spilt sjakk i *Løkken Sjakklubb*.

## Fotball
A-laget i fotball for menn spilte i daværende 3. divisjon mellom 1964 og 1967, samt i sesongene 1973 og 1974.

I nyere tid har klubben spilt i 3. divisjon fra 1997 til 2002.

## Skiidrett
Rudolf Kojan deltok i Ski-VM 1938, mens John Sagvold deltok i Ski-VM 1939, og under Ski-VM 1950 i Lake Placid, hadde fire deltakere i hopprennet, fra tre forskjellige land, bakgrunn fra Løkken. Vidar Lindboe-Hansen (Norge, 10.-plass) var fra Kongsberg, men flyttet til Løkken Verk i 1949. Evert Karlsson (11.-plass) og Kåre Karlsson (21.-plass) (begge Sverige) var oppvokst ved Løkken Verk og flyttet til farens hjemland Sverige under 2. verdenskrig. Art Tokle (USA, 14.-plass) var også oppvokst ved Løkken Verk, og utvandret til USA etter krigen.

## Anlegg
Klubben hadde gode hoppbakker og fine løyper til langrenn. Den 4. juli 1954 åpnet Løkken en god bane til fotball og friidrett. I 1997 ble banen fjernet til fordel for en kunstgressbane som ble betalt av Orkla. Klubbens skøytearena kalles Granatjønna.

## Kjente utøvere
*Kåre Vaslag, skihopp
*Brødrene Henry, Torger, Kyrre, Egil and Arthur E. Tokle, skihopp
*Kurt Børset, skihopp
*Vidar Lindboe-Hansen, skihopp
*Evert Karlsson, skihopp
*Rudolf Kojan, skihopp
*John Sagvold, skihopp
*Vidar Løfshus, langrenn
*Jan Egil Storholt, skøyter
*Stig Berge, orientering

## Referanser


## Eksterne lenker
*
Wang Wei (dikter 1597–1647)

**Wang Wei** (kinesisk 王微, født 1597 i Guangling i provinsen Jiangsu i Kina, død 1647) var en kinesisk dikterinne.

Hun ble foreldreløs i en alder av syv år, og ble etterhvert en prostituert i Yangzhou. Senere i livet ble hun to ganger gift og enke, og så ble hun prestinne og fikk tilnavnet *taoistmesteren i stråkappen*.  

Deretter reiste hun rundt i det sentrale Kina i båt, og skrev dikt som beskrev naturens skjønnhet. 

Senere reiste hun av økonomiske grunner til Japan og endte opp i et bordell der.
## Referanser
Guangling (Yangzhou)

**Guangling** (kinesisk: 广陵区; pinyin: *Guǎnglíng Qū*) er et bydistrikt i byprefekturet Yangzhou i provinsen Jiangsu i Folkerepublikken Kina.

Det er sentrum og sete for byprefekturet.

Guangling har et areal på 69 km² og teller ca. 310&nbsp;000 innbyggere (2004).

Det meste av gamlebyen av Yangzhou ligger i dette bydistriktet.

## Eksterne lenker
* Lokalregjeringens hjemmesider
Weiyang (Yangzhou)

** Weiyang** (kinesisk: 维扬区; pinyin: *Wéiyáng Qū*) er et bydistrikt i byprefekturet Yangzhou i provinsen Jiangsu i Folkerepublikken Kina.

Distriktet har et areal på 87 km² og teller ca. 280.000 innbyggere (2004).

## Eksterne lenker
* Infoside
Haspe

**Haspe** er en bydel i den kretsfrie byen Hagen i den østlige delen av Ruhrområdet i  Regierungsbezirk Arnsberg i den tyske delstaten Nordrhein-Westfalen. Elven Ennepe flyter gjennom bydelen.

Byen har et areal på 22,2 km² og et folketall på 30&nbsp;001 innbyggere (31. desember 1998).
Caño Cristales

**Caño Cristales** er ei elv i fjellene Serranía de la Macarena i departementet Meta i Colombia. Den kalles ofte «Den femfargede elva», «Den flytende regnbuen» og «Verdens vakreste elv» på grunn av at planten *Rhyncholacis clavigera* i familien Podostemaceae som vokser på bunnen. Denne planten kan ha ei rekke ulike farger. Elva er rundt 100 km lang og munner ut i Guayabero.

## Referanser


## Eksterne lenker
* 
*  Caño Cristales Informasjon hos Colombia.com
Gaogang

** Gaogang** (kinesisk: 高港区; pinyin: *Gāogǎng Qū*) er et bydistrikt i provinsen Jiangsu i Folkerepublikken Kina. Det ligger i byprefekturet Taizhou.

Det har et areal på 224 km² og teller ca. 190.000 innbyggere (2004). 

## Eksterne lenker
* Lokalregjeringens hjemmesider
Jingkou

**Jingkou** (kinesisk: 京口区; pinyin: *Jīngkǒu Qū*) er et bydistrikt i byprefekturet  Zhenjiang i provinsen Jiangsu i Folkerepublikken Kina.

Jingkou har et areal på 316 km² og teller ca. 347.700 innbyggere (2004). 

Jingkou har sitt navn etter munningen av Den store kanal ut i Yangtzefloden.

## Eksterne lenker
* Infoside
Oriol Romeu

**Oriol Romeu Vidal** (født 1991) er en spansk fotballspiller som spiller for . 

Han spiller som oftest defensiv midtbanespiller, men han er en svært allsidig spiller og kan også spille på midtbanen og som forsvarsspiller.

Etter 12 år borte fra barndomsklubben, ble det kjent 19. juli 2023 at han returnerte til .

## Klubbkarriere
### FC Barcelona
Romeu ankom s ungdomsakademi i 2004, fra den katalanske naboen  og jobbet seg oppover igjennom akademiet, før han slo igjennom på reservelaget. Barcelonas manager, Josep Guardiola ga Romeu sin debut for a-laget i en treningskamp mot Kazma Sporting Club, og tok ham senere med i troppen for VM i fotball for klubblag, som tok plass i Abu Dhabi.

### Chelsea FC
Den 22. juli 2011 ble det rapportert at Romeu var klar for Chelsea. Den påfølgende dagen ble han enig om overgangen. Han måtte imidlertid vente på å ta den medisinske testen og diskutere personlige betingelser, fordi han spilte U20 VM for Spania.
Den 4. august annonserte Chelsea på sin offisielle hjemmeside at de hadde signert Romeu på en 4-årskontrakt.
Den 12. august ble Romeu tildelt draktnummer 6 for 2011/2012-sesongen.

### Valencia CF
Den 12. juli 2013 ble det offentliggjort at Romeu ble lånt ut til den spanske klubben Valencia CF for 2013/2014-sesongen.

## Referanser


## Eksterne lenker
*
Ryan Bertrand

**Ryan Dominic Bertrand** (født 5. august 1989) er en engelsk fotballspiller som fra den 30. juni 2023 er klubbløs.

Hans posisjon på banen er venstreback.

Bertrand har tidligere spilt for Chelsea, hvor han var på utlån til klubbene Bournemouth, Oldham Athletic, Norwich City, Reading og Nottingham Forest.

Den 30. juli 2014 gikk på et sesonglangt utlån fra Chelsea til Southampton FC. Den 2. februar 2015 ble låneovergangen til Southampton gjort permanent, hvor Bertrand skrev under på en kontrakt med en varighet på fire og et halvt år.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Hailing

**Hailing** (kinesisk: 海陵区; pinyin: *Hǎilíng Qū*) er et bydistrikt i byprefekturet Taizhou i provinsen Jiangsu i Folkerepublikken Kina.

Det har et areal på 210 km² og teller ca. 430&nbsp;000 innbyggere (2004). Det er regjeringssete for Taizhou.

## Eksterne lenker
* Lokalregjeringens hjemmesider
Jekaterina Ajdova

**Jekaterina Valerevna Ajdova** (*Екатерина Валерьевна Айдова*, født 30. juli 1991 i Karaganda i Kasakhiske SSR i Sovjetunionen), er en kasakhstansk skøyteløper som representerte Kasakhstan under Vinter-OL 2010 i Vancouver.

## Personlige rekorder
Oppdatert sammenlagt pr 1. mai 2012 og distanser pr 23. mars 2015

## Meritter
### Internasjonale mesterskap
Olympiske leker (Vinter) deltatt i to OL ved 6 konkurranser.
:* Vancouver 2010 på 2 x 500 m, 1 000 m og 1 500 m, og i Sotsji 2014 på 2 x 500 m, 1 000 m og 1 500 m.
::* beste resultat 16.-plass på 1 000 m i Vancouver 2010.

Sprint-VM på skøyter deltatt i fem sprint-VM.
:* Heerenveen 2011 og Calgary 2012, Salt Lake City 2013, Nagano 2014 og Astana 2015.
::* beste resultat 4.-plass sammenlagt i Astana 2015.

Enkeltdistanse-VM på skøyter deltatt i fire enkeltdistanse-VM ved 8 konkurranser.
:* Inzell 2011 på 2 x 500 m og 1 000 m, Heerenveen 2012 på 2 x 500 m og 1 000 m, Sotsji 2013 på 2 x 500 m og 1 000 m, og Heerenveen 2015 på 2 x 500 m og 1 000 m.
::* beste resultat 7.-plass på 2 x 500 m i Sotsji 2013.

Asiamesterskapet på skøyter, enkeltdistanser for damer deltatt i to Asiamesterskap ved 4 konkurranser. 
:* Harbin 2011 på 500m og 1000m, og Astana 2012 på 500m og 1000m.
::* beste resultat **1.-plass** på både **500m** og på **1000m** i Astana 2012.

Junior-VM på skøyter deltatt i 4 VM ved 10 konkurranser.
:* Changchun 2008 i sammenlagt, Zakopane 2009 i 500m, 1000m og Lagtempo, Moskva 2010 i 500m og 1000m, og Seinäjoki 2011 i sammenlagt, 500m, 1000m og Lagtempo.
::* beste resultat individuelt 28.-plass sammenlagt i Changchun 2008 og **1.-plass 500m** i Moskva 2010 og 8.-plass på lagtempo både i Zakopane 2009 og Seinäjoki 2011.

### Sammenlagt i [[Verdenscupen på skøyter|verdenscupen]]
Oppdatert etter sesongen 2014/15.

## Referanser


## Eksterne lenker
* 
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på SpeedskatingResults.com (personlige rekorder og resultater)
*  Profil på ISU sine nettsider. (distanseresultater)
*  Profil på The-Sports.org (noen resultater)
*  Profil på Effesport.nl (noen resultater)
*  Profil på SportNavigator.nl (personlige rekorder og info)
* 
*  Profil på NBC Olympics 2010 *(mangler 1000m og 1500-lenke, men står på resultatlistene)* 
*  Profil på BBC Sport Olympics 2010 *(mangler 1000m og 1500-lenke, men står på resultatlistene)* 
*  Profil på Yahoo Sports Olympics 2010
* 
* 
;Bilder
*  Jekaterina Ajdova på SpeedSkatingPhotos.info/DesgPhoto.com
Diastem

**Diastem**, **diastema** (av gresk *διάστημα*, *diástēma*, det vil si «mellomrom»), eller **Margo interalveolaris** (fra latin *margo*, «kant», *inter*, «mellom», og *alveolus*, «dalsenkning») er stort mellomrom mellom to tenner, særlig mellom hjørnetennene og forjekslene eller mellom fortennene i overkjeven. Mellomrommet mellom de to fortennene kalles medialt diastem (*diastema mediale*). Diastem forekommer hos nesten alle pattedyr og er en normal variant av tannstillingen hos mennesker.

Betegnelsen diastem brukes også som faguttrykk for andre typer mellomrom og annet, for eksempel i geologien om strukturer i sedimentære bergarter og i biologien om en type protoplasma i en celle. Diastema er dessuten en slekt i fagerblomstfamilien.

## Mellomrom mellom tenner

Mellomrom mellom fortennene er arvelig. Det kan også dannes fordi leppebåndet går så langt ned at det trenger tennene fra hverandre.

Mange tannleger synes mellomrom mellom tenner er sjarmerende fordi det gir særpreg til et smil og samtidig gjør det lettere å holde tennene reine. Hvis man likevel ønsker å fjerne mellomrommet, kan tennene hos både barn og voksne flyttes sammen gjennom tannregulering utført av en kjeveortoped. 

### Diastem i kulturhistorien
I Geoffrey Chaucers *Enken fra Baths prolog og fortelling* (*The Wife of Bath's Tale*), som er en av fortellingene i hans *[[Canterbury-fortellinger]]* fra 1300-tallet, berettes det om en kvinne med store mellomrom mellom tennene som tegn på vellystighet. Denne overtroen har delvis holdt seg siden. I vestre deler av Nigeria blir diastem regnet som et skjønnhetstrekk, og enkelte har hatt kosmetisk tannlegebehandling for å få slike tenner. I Frankrike kan diastem kalles *dents du bonheur*, det vil si «lykketenner». Ifølge en type kinesisk spådomskunst skal diastem tyde på dårlig økonomistyring, og enkelte har lukket mellomrommet for å hindre at «pengene renner ut».

Den ene av den norrøne guden Tors to bukker ble kalt Tanngrisne, et navn som betyr «(den som har) åpne mellomrom mellom tennene».

### Kjente personer med diastem
Kjente personer med gliper mellom tennene er blant andre nordmennene Kurt Nilsen, Morten Harket og Cato Zahl Pedersen, svenskene Thore Skogman, Povel Ramel og Marie Fredriksson,  den britiske prins Harry, den tidligere amerikanske utenriksministeren Condoleezza Rice, den tidligere belgiske statsministeren Guy Verhofstadt, fotballspilleren Ronaldo, musikerne og sangerne Yannick Noah, Victoria de los Ángeles, Kelly Jones, Michael Balzary, Pharoahe Monch, Rob de Nijs, Madonna og Elton John, skuespillerne Maya Angelou,   Béatrice Dalle, Zac Efron, Laurence Fishburne, Jorja Fox, Jennifer Hudson, John Inman, Robert Morsen, Anna Paquin, Vanessa Paradis, Bill Paxton, Paul Scheer og Terry-Thomas, programlederen David Letterman, og modellene Georgia May Jagger, Lara Stone, Jessica Hart og Lindsey Wixson. Også ismannen Ötzi har en ca. 4 mm bred åpning mellom fortennene i overkjeven.

## Se også
* Tannregulering
## Eksterne lenker
*
Vicky Hurst

**Vicky Hurst** (født 19. juni 1990) er en amerikansk profesjonell golfspiller på LPGA-touren.

Som 15 år gammel amatør kvalifiserte Hurst seg i 2006 til den profesjonelle major-turneringen US Women's Open. Også året etter kvalifiserte hun seg til samme turnering. Hun fikk også sponsorinvitasjoner til andre turneringer på LPGA-touren. 

I 2007 vant hun kvalifiseringsskolen til Futures Tour, en tour ett nivå lavere enn LPGA-touren. Dette ga henne spillerett på Futures-touren i 2008, og hun debuterte som profesjonell på denne touren våren 2008. Hun spilte full sesong på Futures Tour, og vant fem turneringer. Hun satte ny inntjeningsrekord for touren med $93&nbsp;107, og ble kåret til Årets nykommer og Årets spiller. Hun ble også automatisk kvalifisert til LPGA-touren 2009.

Hun hadde ingen seire i 2009, 2010 eller 2011. Likevel ble hun uttatt til å spille Solheim Cup 2011, som ett av lagkapteinens to valg, eller *wild cards*.

## Eksterne lenker
*
Ryann O’Toole

**Ryann Ashley O'Toole** (født 11. februar 1987) er en amerikansk profesjonell golfspiller. Hun spiller på LPGA-touren og Futures Tour.

Etter å ha spilt universitetsgolf for UCLA i fire år, ble O'Toole profesjonell i 2009, da hun debuterte på Futures Tour. Hun har tre seire som profesjonell, samtlige på Futures Tour.

Hennes beste plassering i en major-turnering er en delt 9.-plass i US Women's Open i 2011.

USAs Solheim Cup-kaptein, Rosie Jones, tok ut O'Toole som ett av to kapteinsvalg til å representere USA i Solheim Cup 2011.

## Eksterne lenker
*
Parti de la Revolution Populaire du Bénin

**Parti de la Révolution Populaire du Bénin** (norsk: *Det revolusjonære folkeparti i Benin*; ofte forkortet **PRPB**) var et politisk parti i Benin grunnlagt av general Mathieu Kérékou i 1975. Partiet ble det eneste lovlige partiet i Benin og tilhørte offisielt den marxistisk-leninistiske ideologien. Kérékou fikk makten i Benin, da Dahomey, i 1972 etter flere år med ustabilitet. I 1980 utpekte partiet ham til president.

## Referanser
Okuro Oikawa

**Okuro Oikawa** (及川 奥郎 *Oikawa Okurō*, født 1896, død 1970) var en japansk astronom. Han oppdaget åtte asteroider.

Asteroidebeltet 2667 Oikawa er oppkalt etter ham.

## Referanser
Heinrich Kamp

**Johann Heinrich Daniel Kamp** (1786–1853) var en tysk kjøpmann, bankmann og industrigründer fra Elberfeld.

Kamp var en industripioner i Ruhrområdet. I 1818 grunnla han sammen med Friedrich Harkort et mekanisk verksted i Wetter, og i 1826 grunnla de på samme sted det første puddelverket i Westfalen.

## Referanser
Markedsforbundet

**Markedsforbundet** (tidligere *Norges Markedsføringsforbund*) er en frittstående, ideell organisasjon som skal arbeide for å øke bruken av og forståelsen for profesjonell markedsføring i Norge. Forbundet er paraplyorganisasjon for ti lokalforeninger i Norge, som til sammen består av ca. 2&nbsp;000 bedrifts- eller personlige medlemmer. Foreningen utgjør samlet landets største nettverk innen markedskommunikasjon.

Noen av Markedsforbundets årlige oppgaver er å:
*Arrangere Markedstinget
*Kåre Årets Markedsfører
*Være et knutepunkt for lokalforeningene

## Eksterne lenker
* 
*
Île des Pétrels

**Île des Pétrels** («Petrelløya») er den største øya i Archipel de Pointe Geologie i Frankrikes kravområde i Antarktis, Terre Adélie. Øya ligger vest for Astrolabebreen og fem kilometer utenfor det antarktiske fastlandet. Den er om lag én kilometer lang og 45 meter høy.

Området ble oppdaget i 1840 av den franske polarutforskeren Jules Dumont d'Urville. Île des Pétrels ble flyfotografert under Operasjon Highjump i 1946–47, og deretter kartlagt av en fransk ekspedisjon i 1949–51 som navnga den etter alle snøpetrellredene som befant seg her. På Île des Pétrels ligger Frankrikes hovedbase i Antarktis, Base antarctique Dumont d'Urville. Den har vært helårsbemannet siden 1956.

En trebygning kalt «Base Marret» på Île des Pétrels, der syv mann under kommando av Mario Marrett overvintert etter brannen på forskningsstasjonen Port-Martin i 1952, er oppført på lista over historiske steder og kulturminner i Antarktis og er beskyttet av bestemmelsene som er gitt i Antarktistraktaten. På samme liste står oppført et jernkors på den nordøstre pynten av øya, reist til minne om meteorologen André Prudhomme som forsvant under en snøstorm 7. januar 1959 på den tredje IGY-ekspedisjonen.

I 2010 omkom tre personer fra det franske polarinstituttet i en helikopterulykke på øya.

## Referanser
Pauperisme

**Pauperisme** (av latin: *pauper*, «fattig») er et ord som betyr fattigdom generelt, men som i spesifikk forstand hentyder til «paupere» som er under administrasjon av en fattigdomslovgivning, og får økonomisk støtte fra offentlige midler.
Minden-Ravensberg

**Minden-Ravensberg** var en forvaltningsenhet som eksisterte fra 1719 til 1807 i det nordøstlige Westfalen i kongeriket Preussen. Den omfattet riksterritoriene til fyrstedømmet Minden og grevskapet Ravensberg. Setet for forvaltningen var i Minden, mens største by og økonomisk sentrum var Bielefeld. Navnet ble langt inn i 1900-tallet, og tidvis også frem til idag, brukt som betegnelse på en region i det nordlige Ostwestfalen.
Tecklenburg

**Tecklenburg** er en by sørvest for Osnabrück i nærheten av Teutoburger Wald i den tyske delstaten Nordrhein-Westfalen. Tecklenburg tilhører Kreis Steinfurt i Regierungsbezirk Münster og ligger også i regionen og landskapet Tecklenburger Land, som den har gitt navn til. Byen har også gitt navn til Kreis Tecklenburg og grevskapet Tecklenburg.

Byen har et areal på 70,37 km² og har 9&nbsp;159 innbyggere (31. desember 2010).

## Bilder

File:Tecklenburg, alter Stadtkern.jpg|Bygninger i bykjernen
File:Burganlage-tecklenburg.jpg|Tårnet Wierturm hører til borgen 
File:Tecklenburg 2.jpg|Inngangen til byporten Burgtor

## Referanser


## Eksterne lenker
*
Svetlana Radkevitsj

**Svetlana Nikolajevna Radkevitsj** (født 1979) er en belarusisk skøyteløper som representerte Belarus under 3 påfølgende vinter-OL i 2002 i Salt Lake City, 2006 i Torino og 2010 i Vancouver.

## Personlige rekorder
Oppdatert pr 1. mar 2012

## Meritter
### Internasjonale mesterskap
Olympiske leker (Vinter) deltatt i 3 OL ved 5 konkurranser.
:* Salt Lake City 2002 på 500m og 1000m, Torino 2006 på 500m og 1000m, og Vancouver 2010 på 500m.
::* beste resultat 27.-plass på 500m i Torino 2006.

Sprint-VM på skøyter deltatt i 9 sprint-VM.
:* , Inzell 2001, Hamar 2002, Calgary 2003, Nagano 2004, Salt Lake City 2005, Heerenveen 2006, Hamar 2007, Heerenveen 2008 og Calgary 2012.
::* beste resultat 15.-plass sammenlagt i Heerenveen 2008.

Enkeltdistanse-VM på skøyter deltatt i 7 enkeltdistanse-VM ved 11 konkurranser.
:* Salt Lake City 2001 på 1500m, Berlin 2003 på 500m og 1000m, Seoul 2004 på 500m og 1000m, Inzell 2005 på 500m, Salt Lake City 2007 på 500m og 1000m, Nagano 2008 på 500m og 1000m, Richmond 2009 på 1000m.
::* beste resultat 18.-plass 500m i Nagano 2008.

EM på skøyter deltatt i ett EM. 
:* Hamar 2000.
::* beste resultat 20.-plass sammenlagt i Hamar 2000.

Junior-VM på skøyter deltatt i ett VM ved en konkurranse.
:* Geithus 1999 i sammenlagt.
::* beste resultat 40.-plass sammenlagt i Geithus 1999.

### Sammenlagt i [[Verdenscupen på skøyter|verdenscupen]]
Oppdatert etter sesongen 2010/11.

Sort-markert rubrikk = Ikke avholdt konkurranser for sesongen.
* = det ble arrangert bonus-100m løp som telte i 500m VC-sammendraget.

## Fotnoter

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på SpeedskatingResults.com (personlige rekorder og resultater)
*  Profil på ISU sine nettsider. (distanseresultater)
*  Profil på The-Sports.org (noen resultater)
*  Profil på Effesport.nl (noen resultater)
*  Profil på NBC Olympics 2010
*  Profil på BBC Sport Olympics 2010
*  Profil på Yahoo Sports Olympics 2010 og 2006
;Bilder
*  Bilder på SpeedSkatingPhotos.info/DesgPhoto.com
Mild Seven

**Mild Seven** (japansk: マイルドセブン *Mairudo Sebun*) er et sigarettmerke som produseres av Japan Tobacco. Merket ble opprinnelig produsert i Tokyo som en variant av det populære Seven Stars-merket, og er det nest mest solgte sigarettmerket i verden, etter Marlboro.

## Formel 1-sponsor
Japan Tobacco var, gjennom Mild Seven-merket, hovedsponsor for Benettons Formel 1-lag fra og med -sesongen. Denne sponsoravtalen fortsatte også etter at Benetton ble kjøpt av Renault, men på grunn av europeisk lovgivning om tobakksreklame måtte selskapet avslutte sitt samarbeid med Renault F1 ved slutten av -sesongen.

I tillegg til Benetton og Renault sponset Mild Seven både Tyrrell Racing, fra 1993 til 1996, og Minardi i 1997.

## Referanser
Steinsdalselva (Osen)

**Steinsdalselva** ligger i Osen kommune nord på Fosenhalvøya. Den er 17 km lang og nedbørsfeltet er på 264 km² og dekker store deler av kommunen. Fylkesvei 715 går langs mesteparten av elva.

Elva er laks- og sjøørretførende. Naturlig er det bare de første 3,5km som er lakseførende, men det er bygd ut laksetrapp i tre fosser. Den største og første laksetrappa ligger i Nordmelandsfossen, den andre ligger i Åseggfossen, og den tredje er i Moengsfossen. Denne laksetrappa går i tunnel, og ble bygget ut i 1996 som den siste i elva. Det er montert laksetellere i alle trappene. Sluk, mark, og flue er aktuelle fiskeredskaper, båt blir ikke brukt.

## Referanser


## Eksterne lenker
* Steinsdalselva
Anže Kopitar

**Anže Kopitar** (født 24. august 1987) er en slovensk profesjonell ishockeyspiller og visekaptein på Los Angeles Kings i National Hockey League (NHL). På grunn av lockouten i NHL i 2012, spilte han i 2012/13-sesongen sammed med sin yngre bror Gašper Kopitar i Mora IK i Hockeyallsvenskan

## Karriere
Kopitar spilte fram til han var 16 år i HK Acroni Jesenice i hjembyen, før han flyttet til Sverige. Han tilbrakte én sesong med juniorlaget i Södertälje SK, og spilte et par kamper for seniorlaget i Elitserien. I 2006 signerte han kontrakt med Los Angeles Kings og flyttet til USA. I første sesong endte han på tredjeplass i scoring blant NHL Rookies. I 2008 sin tredje sesong med Kings, signerte Kopitar en syvårskontrakt med Kings, som ville holde ham med teamet frem til 2016. En er en av topscorerne i NHL, har Kopitar blitt topscorer for Kings i fire sesonger på rad. Han har blitt tatt ut til NHL All-Star Game to ganger. Kopitar var med Kings å vinne deres første Stanley Cup noen gang i 2012. Internasjonalt har han spilt en rekke landskamper for Slovenia.

## Referanser


## Eksterne lenker
* 
*
Hörde

**Hörde** er en bydel i Stadtbezirk Hörde i den sørlige delen av byen Dortmund. Frem til 1. april 1928 var Hörde også en selvstendig by innenfor grevskapet Mark og kretsbyen i Landkreis Hörde. Fra 1911 til 1928 dannet Hörde en egen bykrets.

Hörde er idag en modell på strukturell forvandling. Stedet har utviklet seg fra å være basert på I skyggen av nedleggelsen av stål- og jernverket Hermannshütte mellom 2003 og 2004, har stedet utviklet seg til å bli en moderne, fritidsorientert bydel med teknologiorienterte selskaper som har sin base i Dortmund. Phoenixsjøen er et fyrtårn for byutvikling og produksjonslokaler for mikrosystemteknikk av nasjonal betydning.

Til tross for denne positive utviklingen, lider Hörde av deindustrialiseringen og derigjennom nedleggelsene av tusenvis av industriarbeidsplasser. Tettstedet Clarenberg er fortsatt et sosialt brennpunkt, på tross av omfattende byfornyelse.

## Bilder

Fil:Marktplatz Hoerde.jpg|Torget
Fil:Hörder Burg.jpg|Hördeborgen
Fil:Schlanke Mathilde.jpg|Klokken «Schlanke Mathilde»
Fil:Treppchen.jpg|Treppchen er Hördes eldste bygning fra 1763
Fil:Alter Markt Hoerde.jpg|Historiske boliger
Fil:Hoerde Stiftskirche v W.JPG|Stiftskirken
Fil:Lutherkirche Dortmund Hörde.jpg|Lutherkirken
Fil:Alfred-Trappe-Straße.jpg|Alfred-Trappen-Straße
Fil:Dortmund phoenixhalle IMGP9366.jpg|Phoenixhallen
Fil:Phoenixsee Hafenbecken.jpg|Havnebassenget i Phoenixsjøen
Kullgruven Alte Haase

**Kullgruven Alte Haase** er en tidligere kullgruve i Sprockhövel i det sørlige Ruhrområdet i Tyskland. Gruven var i drift fra slutten av 1600-tallet frem til 1969 innenfor fløtsbergarter, og regnes som den eldste steinkullgruven i hele Ruhrområdet. Gruven er oppkalt etter dyrearten sørhare, og det var ganske vanlig å navngi de tidlige gruvene etter faunaen i området. Dokumentene fra gruvemyndighetene forteller at driften av gruven var ujevn i starten, og først fikk navnet «den gamle Haase» på slutten av 1700-tallet. På 1900-tallet hadde gruveområdet en størrelse på 47&nbsp;km² og var en av de største gruveselskapene i Tyskland. En annen særegenhet ved gruven var dens fravær av gruvegass.
## Eksterne lenker
*
Jesús Rosendo

**Jesús Rosendo Prado** (født 16. mars 1982 i Sevilla) er en spansk profesjonell landeveissyklist. Han sykler for det profesjonelle kontinentallaget Andalucía-Caja Granada. Rosendo har vært proff rytter i laget siden 2007, da han ble proff. Han har enda ikke vunnet noen store løp i sin karriere, men har hatt klatretrøya i 5 etapper i Vuelta a España 2008 og kombinasjonstrøya i Vuelta a España 2011. 

Den 4. mai 2010 ble det kjent at Rosendo var en av tre ryttere som ble undersøkt for uregelmessigheter i det biologiske passet. Han ble suspendert av laget sitt, men de foreslo også at uregelmessighetene kunne skyldes en blødning han hadde hatt på grunn av hemoroider.

## Referanser


## Eksterne lenker
*
Bella Thorne

**Annabella Avery Thorne** (født 1997) er en amerikansk barne- og ungdomsskuespiller, sanger og modell. Hun er blant annet kjent fra TV-serier som *[[Shake It Up (TV-serie)|Shake It Up]]* og *[[Magikerne på Waverly Place]]*, begge fra Disney Channel, filmen *[[Forget Me Not]]* og har i tillegg vært med i over 40 reklamefilmer. I 2019 regisserte hun en pornofilm.

Thorne er den yngste i familien. Hun har tre eldre søsken med navn Remy, Dani og Kaili Thorne. Bellas mor heter Tamara. Bellas far døde i en motorsykkelulykke i 2007.

## Referanser


## Eksterne lenker
* 
*
Jens Wilhelm Borgland

**Jens Wilhelm Borgland** (født 6. juni 1983 i Gdynia) er en norsk religionshistoriker. 

Han har bachelorgrad i religionsstudier fra Universitetet i Oslo 2007 og mastergrad i sanskrit fra Universitetet i Oslo 2010. Fra 2011 er han stipendiat ved Insititutt for Kulturstudier og Orientalske Språk (IKOS) ved  Universitetet i Oslo. Han redigerte boken *[[Jainismen (bok)|Jainismen]]* i serien Verdens hellige skrifter 2011. 

## Eksterne lenker
* uio.no, biografi